ΕΚΘΕΣΗ ΤΗΣ ΕΠΙΤΡΟΠΗΣ 24η ΕΤΗΣΙΑ ΕΚΘΕΣΗ ΔΡΑΣΤΗΡΙΟΤΗΤΩΝ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΣΦΑΛΕΙΑ, ΤΗΝ ΥΓΙΕΙΝΗ ΚΑΙ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΣΤΟ ΧΩΡΟ ΕΡΓΑΣΙΑΣ 1999

ΠΙΝΑΚΑΣ ΠΕΡΙΕΧΟΜΕΝΩΝ

ΣΥΝΟΨΗ

1. ΧΑΡΑΚΤΗΡΙΣΤΙΚΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ

1.1. Ίδρυση, αρμοδιότητες και εντολή

1.2. Δομή και λειτουργία

2. ΟΙ ΔΡΑΣΤΗΡΙΟΤΗΤΕΣ ΤΟ 1999

2.1. 23η έκθεση δραστηριοτήτων της ΣΕΑΥΥ

2.2. Εγκριθείσες γνώμες

2.2.1. Γνώμη της Επιτροπής σχετικά με πρόταση (έγγραφο III/4101/97 αναθ.3 της 05/10/98) αναθεώρησης της οδηγίας «μηχανές» 98/37/ΕΚ (έγγραφο 0128/2/99).

2.2.2. Γνώμη σχετικά με διαδικασία και μέθοδο που επιτρέπουν στην επιτροπή να επεξεργάζεται τις γνώμες που ζητούνται από την Ευρωπαϊκή Επιτροπή σχετικά με τις εκθέσεις των κρατών μελών για την εφαρμογή στην πράξη των οδηγιών και οι οποίες διαβιβάζονται στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή (έγγραφο 0637/1/99).

2.2.3. Γνώμη σχετικά με την «ανάπτυξη των συστημάτων διαχείρισης της προστασίας της υγείας και της ασφάλειας στην εργασία» (έγγραφο 510/1/99) και σχέδιο ευρωπαϊκών κατευθυντηρίων γραμμών για την οργάνωση της ασφάλειας και της προστασίας της υγείας στο χώρο εργασίας (έγγραφο 0135/2/99).

2.2.4. Γνώμη σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 24/99, 37/99, 40/99, 41/99, 42/99, 43/99 και 44/99 (έγγραφο 0641/99).

2.2.5. Γνώμη σχετικά με τη μελέτη της CEN, που εκπονήθηκε ύστερα από εντολή της Ευρωπαϊκής Επιτροπής, σχετικά με την εφικτότητα ενός οδηγού για την επιλογή ατομικών εξοπλισμών προστασίας. (Έγγραφο 6224/1/98).

2.2.6. Γνώμη σχετικά με πρώτο κατάλογο των οριακών τιμών επαγγελματικής έκθεσης (Έγγραφο 6037/1/98)

2.2.7. Γνώμη σχετικά με την προστασία της υγείας και της ασφάλειας των αυτοαπασχολουμένων. (Έγγραφο 6227/2/9).

2.2.8. Γνώμη της επιτροπής για το σχέδιο προγράμματος εργασιών του Οργανισμού του Μπιλμπάο για το έτος 2000 :

3. ΔΡΑΣΤΗΡΙΟΤΗΤΕΣ ΤΩΝ ΟΜΑΔΩΝ / ΔΟΜΗ ΣΤΑ ΤΕΛΗ ΤΟΥ ΕΤΟΥΣ

3.1. Ομάδες εργασίας που λειτουργούσαν το 1999 και συνεχίζουν τις εργασίες τους το 2000

3.1.1. Προγραμματισμός

3.1.2. Τυποποίηση

3.1.3. Καθιέρωση των επιπέδων επαγγελματικής έκθεσης

3.1.4. Πολυεπιστημονικές υπηρεσίες προστασίας και πρόληψης / Ιατρική επίβλεψη των εργαζομένων

3.1.5. Πρόληψη της βίας στο χώρο εργασίας

3.1.6. Αναδιάρθρωση των επιτροπών (ομάδα «Προγραμματισμός»)

3.1.7. Έκθεση σχετικά με τη λειτουργία του Οργανισμού του Μπιλμπάο.

3.1.8. Μυοσκελετικές διαταραχές

3.2. Δημιουργία ομάδων εργασίας το 1999

3.3. Διάλυση ομάδων εργασίας

3.3.1. Εφαρμογή των οδηγιών

3.3.2. Αυτοαπασχολούμενοι

3.3.3. Μηχανές

4. ΣΥΝΕΡΓΑΣΙΑ ΜΕ ΑΛΛΟΥΣ ΟΡΓΑΝΙΣΜΟΥΣ

4.1. Μόνιμο Όργανο

4.2. Επιτροπή ανώτερων επιθεωρητών εργασίας

4.3. Επιστημονική επιτροπή για τα όρια επαγγελματικής έκθεσης σε χημικούς παράγοντες

4.4. Κοινωνικοί εταίροι

4.5. Τεχνικό συνδικαλιστικό γραφείο

4.6. Διεθνές Γραφείο Εργασίας

4.7. Ευρωπαϊκό Ίδρυμα

4.8. Ευρωπαϊκός Οργανισμός του Μπιλμπάο

ΠΑΡΑΡΤΗΜΑ A

ΠΑΡΑΡΤΗΜΑ B

ΠΑΡΑΡΤΗΜΑ Γ

ΠΑΡΑΡΤΗΜΑ Δ

ΣΥΝΟΨΗ

24ησ ΕΤΗΣΙΑΣ ΕΚΘΕΣΗΣ ΔΡΑΣΤΗΡΙΟΤΗΤΩΝ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΣΦΑΛΕΙΑ, ΤΗΝ ΥΓΙΕΙΝΗ ΚΑΙ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΣΤΟ ΧΩΡΟ ΕΡΓΑΣΙΑΣ 1999 (Έγγρ. Αριθ. 135/1/00 ΕL)

Εκτιμώντας ότι πρέπει να προβλεφθεί ένας μόνιμος οργανισμός επιφορτισμένος να επικουρεί την Ευρωπαϊκή Επιτροπή στην προετοιμασία και την υλοποίηση δραστηριοτήτων στον τομέα της ασφάλειας, της υγιεινής και της προστασίας της υγείας στο χώρο εργασίας, καθώς και να διευκολύνει τη συνεργασία ανάμεσα στις εθνικές διοικητικές αρχές και τις οργανώσεις εργαζομένων και εργοδοτών, το Συμβούλιο των Ευρωπαϊκών Κοινοτήτων με την απόφασή του της 27ης Ιουνίου 1974 (74/325/ΕΟΚ) ίδρυσε μια συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Η επιτροπή είναι ένα τριμερές όργανο που αποτελείται από τακτικά μέλη, συγκεκριμένα από δύο εκπροσώπους της κυβέρνησης για κάθε κράτος μέλος, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των οργανώσεων των εργοδοτών. Για κάθε ένα από τα τακτικά μέλη διορίζεται ένα αναπληρωματικό μέλος. Τα τακτικά και τα αναπληρωματικά μέλη διορίζονται από το Συμβούλιο που δημοσιεύει τον κατάλογό τους στην Επίσημη Εφημερίδα των Ευρωπαϊκών Κοινοτήτων για ενημέρωση. Η προεδρία της επιτροπής ασκείται από μέλος της Ευρωπαϊκής Επιτροπής ή, σε περίπτωση κωλύματος, από υπάλληλο της Ευρωπαϊκής Επιτροπής διοριζόμενο από αυτήν.

Η επιτροπή συντάσσει ετήσια έκθεση δραστηριοτήτων. Η Ευρωπαϊκή Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Το 1999, η επιτροπή, προεδρευόμενη από το γενικό διευθυντή της ΓΔ Απασχόλησης και Κοινωνικών Υποθέσεων (ΓΔ EMPL) συνεδρίασε δύο φορές στο Λουξεμβούργο. Σε κάθε συνεδρίαση η Ευρωπαϊκή Επιτροπή ενημέρωσε την επιτροπή για το σύνολο των φακέλων που αφορούν την υγεία, την ασφάλεια και την υγιεινή στο χώρο εργασίας.

Η δραστηριότητα της επιτροπής συνίσταται στην έγκριση της ετήσιας έκθεσης δραστηριοτήτων του 1998, στην έγκριση έξι γνωμών που παρουσιάζονται συνοπτικά στο σημείο 2.2 της παρούσας έκθεσης καθώς και στη μελέτη των θεμάτων που μπορούν να αποτελέσουν το πρόγραμμα εργασιών της για το 2000

1. ΧΑΡΑΚΤΗΡΙΣΤΙΚΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ

1.1. Ίδρυση, αρμοδιότητες και εντολή

Εκτιμώντας ότι πρέπει να προβλεφθεί ένας μόνιμος οργανισμός για να επικουρεί την Ευρωπαϊκή Επιτροπή στην προετοιμασία και την υλοποίηση δραστηριοτήτων στον τομέα της ασφάλειας, της υγιεινής και της προστασίας της υγείας στο χώρο εργασίας, καθώς και να διευκολύνει τη συνεργασία ανάμεσα στις εθνικές διοικητικές αρχές και τις οργανώσεις εργαζομένων και εργοδοτών, το Συμβούλιο των Ευρωπαϊκών Κοινοτήτων με την απόφασή του της 27ης Ιουνίου 1974 (74/325/ΕΟΚ) ίδρυσε μια συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

Η επιτροπή έχει συγκεκριμένα επιφορτισθεί με την ευθύνη (άρθρο 2, σημείο 2 της απόφασης):

(1) να προβαίνει βάσει των πληροφοριών που τίθενται στη διάθεσή της σε ανταλλαγή απόψεων και εμπειριών για το θέμα των υφισταμένων ή σχεδιαζόμενων ρυθμίσεων.

(2) να συμβάλλει στην επεξεργασία κοινής αντιμετώπισης των προβλημάτων που ανακύπτουν στους τομείς της ασφάλειας, της υγιεινής και της προστασίας της υγείας στο χώρο εργασίας, καθώς και στην επιλογή των κοινοτικών προτεραιοτήτων και των αναγκαίων για την πραγματοποίησή τους μέτρων.

(3) να εφιστά την προσοχή της Ευρωπαϊκής Επιτροπής στους τομείς στους οποίους καθίσταται αναγκαία, η απόκτηση νέων γνώσεων και η πραγματοποίηση κατάλληλων ενεργειών κατάρτισης και έρευνας.

(4) να καθορίζει στο πλαίσιο των προγραμμάτων κοινοτικής δράσης και σε συνεργασία με το μόνιμο όργανο για την ασφάλεια και την υγιεινή στα ανθρακωρυχεία:

- τα κριτήρια και τους στόχους της καταπολέμησης των κινδύνων εργατικών ατυχημάτων και των κινδύνων για την υγεία στην επιχείρηση.

- τις μεθόδους που θα επιτρέψουν στις επιχειρήσεις και στο προσωπικό τους να εκτιμήσουν και να βελτιώσουν το επίπεδο της προστασίας.

(5) να συμβάλλει στην ενημέρωση των εθνικών διοικητικών αρχών και των συνδικαλιστικών οργανώσεων εργαζομένων και εργοδοτών σχετικά με τις κοινοτικές ενέργειες, με σκοπό να διευκολύνει τη συνεργασία τους και να ενθαρρύνει τις πρωτοβουλίες τους, οι οποίες αποβλέπουν στην ανταλλαγή των αποκτηθεισών εμπειριών και στον καθορισμό κωδίκων καλής πρακτικής.

1.2. Δομή και λειτουργία

Η επιτροπή είναι ένα τριμερές όργανο που αποτελείται από τακτικά μέλη, συγκεκριμένα από δύο εκπροσώπους της κυβέρνησης για κάθε κράτος μέλος, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των οργανώσεων των εργοδοτών. Για κάθε ένα από τα τακτικά μέλη διορίζεται ένα αναπληρωματικό μέλος. Τα τακτικά και τα αναπληρωματικά μέλη διορίζονται από το Συμβούλιο που δημοσιεύει τον κατάλογό τους στην Επίσημη Εφημερίδα των Ευρωπαϊκών Κοινοτήτων για ενημέρωση.

Η προεδρία της επιτροπής ασκείται από μέλος της Ευρωπαϊκής Επιτροπής ή, σε περίπτωση κωλύματος, από υπάλληλο της Ευρωπαϊκής Επιτροπής διοριζόμενο από αυτήν.

Η επιτροπή μπορεί να συγκροτεί ομάδες εργασίας, που προεδρεύονται από ένα μέλος της επιτροπής. Οι ομάδες αυτές υποβάλλουν τα αποτελέσματα των εργασιών τους υπό μορφή εκθέσεων κατά τη διάρκεια συνεδρίασης της επιτροπής.

Η επιτροπή συντάσσει ετήσια έκθεση δραστηριοτήτων. Η Ευρωπαϊκή Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Οι γνώμες της επιτροπής λαμβάνονται με απόλυτη πλειοψηφία των έγκυρων ψήφων. Η επιτροπή αποφαίνεται έγκυρα όταν είναι παρόντα τα δύο τρίτα των μελών της.

Η επιτροπή συνέταξε τον εσωτερικό κανονισμό της, ο οποίος τέθηκε σε ισχύ ύστερα από έγκριση του Συμβουλίου και ύστερα από γνωμοδότηση της Ευρωπαϊκής Επιτροπής στις 30 Απριλίου 1976.

Οι εκπρόσωποι των κυβερνήσεων, των συνδικαλιστικών οργανώσεων εργαζομένων και εργοδοτών έχουν χωριστεί σε τρεις ξεχωριστές ομάδες συμφερόντων, καθεμία από τις οποίες ορίζει έναν εκπρόσωπο. Κάθε εκπρόσωπος συμμετέχει στις συνεδριάσεις της ομάδας συμφερόντων που τον έχει εκλέξει καθώς και στις συνεδριάσεις της επιτροπής, όπου παρουσιάζει τις θέσεις της ομάδας του.

Η σύνδεση μεταξύ των μελών της ομάδας συμφερόντων των εκπροσώπων των κυβερνήσεων εξασφαλίζεται από ένα μέλος της επιτροπής που εκπροσωπεί την κυβέρνηση της οποίας η χώρα έχει την προεδρία του Συμβουλίου. Η σύνδεση μεταξύ των μελών της επιτροπής που εκπροσωπεί τους εργοδότες εξασφαλίζεται από την Ένωση Συνομοσπονδιών Βιομηχανίας και Εργοδοτών της Ευρώπης (UNIΕΚ), η Ευρωπαϊκή Συνομοσπονδία Συνδικαλιστικών Οργανώσεων (ΕΚS), συνδικαλιστική οργάνωση εργαζομένων σε κοινοτικό επίπεδο, επιφορτισμένη με το συντονισμό των θέσεων των συνδικαλιστικών εκπροσώπων

Οι υπηρεσίες της Ευρωπαϊκής Επιτροπής καλύπτουν τις ανάγκες της γραμματείας της επιτροπής και των ομάδων εργασίας. Η γραμματεία υπάγεται στην αρμοδιότητα της Γενικής Διεύθυνσης EMPL (μονάδα D/6).

2. ΟΙ ΔΡΑΣΤΗΡΙΟΤΗΤΕΣ ΤΟ 1999

Στις 7 Ιουλίου 1997 το Συμβούλιο, ύστερα από πρόταση των κρατών μελών, διόρισε τα μόνιμα και τα αναπληρωματικά μέλη της επιτροπής για την περίοδο από 7 Ιουλίου 1997 έως 6 Ιουλίου 2000, αφού έληξε η περίοδος ισχύος των προηγούμενων εντολών (4 Μαρτίου 1994 - 3 Μαρτίου 1997). O κατάλογος των μελών για το έτος 1999 περιέχεται στο παράρτημα Β.

Το 1999, η επιτροπή συνεδρίασε δύο φορές στο Λουξεμβούργο τον Μάιο και τον Οκτώβριο. Σε κάθε συνεδρίαση η Ευρωπαϊκή Επιτροπή ενημέρωσε την επιτροπή για το σύνολο των φακέλων που αφορούν την υγεία, την ασφάλεια και την υγιεινή στο χώρο εργασίας.

Την προηγουμένη των συνεδριάσεων της επιτροπής πραγματοποιήθηκε συνεδρίαση των μελών της που εκπροσωπούν τις κυβερνήσεις, τους εργοδότες και τους εργαζομένους, όπως αυτοί χωρίζονται στις τρεις ομάδες συμφερόντων. Οι ομάδες συμφερόντων πραγματοποίησαν κατά τη διάρκεια του έτους δύο συμπληρωματικές συνεδριάσεις.

Οι εργασίες της επιτροπής κατά το 1999 προχώρησαν σύμφωνα με το ρυθμό προόδου των εργασιών της Ευρωπαϊκής Επιτροπής, όπως αυτές καθορίζονται στο κοινοτικό πρόγραμμα 1996-2000.

Οι εργασίες και οι προτεραιότητες προτάθηκαν στην επιτροπή από την ομάδα εργασίας «Προγραμματισμός», η οποία συνεδρίασε τέσσερις φορές.

Για τις εργασίες των δέκα ομάδων εργασίας που συγκροτήθηκαν με εντολή να μελετήσουν εξειδικευμένους τομείς, σχετικά με τους οποίους η επιτροπή επιθυμεί να εκφέρει γνώμη, απαιτήθηκαν είκοσι μία συνεδριάσεις.

Η επιτροπή αποφάσισε τη διάλυση τριών ομάδων που ολοκλήρωσαν τις εργασίες τους.

- Εφαρμογή των οδηγιών

- Αυτοαπασχολούμενοι

- Μηχανές

Η επιτροπή δημιούργησε πέντε ομάδες και ενέκρινε την εντολή τους :

- Αμίαντος (έγγραφο 0306/1/99)

- Εφαρμογή των οδηγιών (έγγραφο 0136/1/99)

- Οδηγός για την οδηγία Χημικοί παράγοντες (έγγραφο 0307/2/99)

- Μυοσκελετικές διαταραχές (έγγραφο 0303/99)

- Έκθεση σχετικά με τη λειτουργία του Οργανισμού (έγγραφο 0305/99).

Η επιτροπή ανέθεσε επίσης την εντολή σχετικά με την Αναδιάρθρωση των επιτροπών στην ομάδα Προγραμματισμός (έγγραφο 0304/99). Η επιτροπή αναθεώρησε εξάλλου την εντολή Καθιέρωση των επιπέδων έκθεσης (έγγραφο 0314/1/99).

Το σημείο 3 της παρούσας έκθεσης περιλαμβάνει σύνοψη των εργασιών των ομάδων.

Η δραστηριότητα της επιτροπής συνίσταται στην έγκριση της ετήσιας έκθεσης δραστηριοτήτων του 1998, στην έγκριση οκτώ γνωμών που παρουσιάζονται στο σημείο 2.2 της παρούσας έκθεσης καθώς και στη μελέτη των θεμάτων που μπορούν να αποτελέσουν το πρόγραμμα εργασιών της για το 2000.

2.1. 23η έκθεση δραστηριοτήτων της ΣΕΑΥΥ

έγγραφο 0649/99

Στην 59η συνεδρίασή της στις 27 Οκτωβρίου 1999, η επιτροπή ενέκρινε την 23η έκθεση σχετικά με τις δραστηριότητές της το 1998.

2.2. Εγκριθείσες γνώμες

2.2.1. Γνώμη της Επιτροπής σχετικά με πρόταση (έγγραφο III/4101/97 αναθ.3 της 05/10/98) αναθεώρησης της οδηγίας «μηχανές» 98/37/ΕΚ (έγγραφο 0128/2/99).

Η Επιτροπή δημιούργησε ομάδα «μηχανές» στις 29 Οκτωβρίου 1997 για την προετοιμασία γνώμης της συμβουλευτικής επιτροπής σχετικά με το σχέδιο οδηγίας για την προσέγγιση των νομοθεσιών των κρατών μελών που αφορούν τις μηχανές και την αναθεώρηση της οδηγίας 98/37/ΕΟΚ (κωδικοποιημένη έκδοση της οδηγίας 89/392/ΕΟΚ).

Στη γνώμη της η επιτροπή τονίζει την πολυπλοκότητα του κειμένου της πρότασης οδηγίας και σημειώνει ότι εάν παραμείνει σε αυτή τη μορφή, θα πρέπει να προβλεφθούν, κατά τρόπο ισοδύναμο σε όλες τις χώρες της Ένωσης, συνοδευτικά μέτρα για να διευκολυνθεί η κατανόηση και η εφαρμογή της στην πράξη.

Κατά τη γνώμη της, η αναθεώρηση της οδηγίας πρέπει να αφορά όλη την αλυσίδα παραγωγής έως την θέση σε λειτουργία, δηλαδή έως την πρώτη χρησιμοποίηση, ώστε να μην υπάρχει κανένα νομικό κενό ανάμεσα στις διατάξεις της οδηγίας «μηχανές» και σε εκείνες της τροποποιημένης οδηγίας 89/655.

Η αναθεώρηση πρέπει επίσης να διασαφηνίζει την έννοια των «οιονεί μηχανών» και να ορίζει τον τρόπο της νομικής τους αντιμετώπισης, προσδιορίζοντας ενδεχόμενες ευθύνες των διαφόρων παραγόντων.

Η Επιτροπή ενέκρινε με πλειοψηφία το σχέδιο γνώμης στις 27 Οκτωβρίου 1999.

2.2.2. Γνώμη σχετικά με διαδικασία και μέθοδο που επιτρέπουν στην επιτροπή να επεξεργάζεται τις γνώμες που ζητούνται από την Ευρωπαϊκή Επιτροπή σχετικά με τις εκθέσεις των κρατών μελών για την εφαρμογή στην πράξη των οδηγιών και οι οποίες διαβιβάζονται στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή (έγγραφο 0637/1/99).

Η επιτροπή δημιούργησε στις 29 Οκτωβρίου 1997 την ομάδα εργασίας «εκθέσεις», με εντολή την προετοιμασία διαδικασίας και μεθόδου που της επιτρέπει να εκπονεί τις γνώμες που ζητεί από αυτήν η Ευρωπαϊκή Επιτροπή, η οποία, στο πλαίσιο των υποχρεώσεών της, πρέπει να υποβάλλει εκθέσεις στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή.

Σύμφωνα με αυτή την εντολή, η γνώμη αποτελείται από δύο μέρη:

- το πρώτο αφορά τις παρατηρήσεις της επιτροπής για το υπόδειγμα που χρησιμοποιείται από τις εθνικές αρχές για την εκπόνηση της έκθεσής τους. Πράγματι, κατ' εφαρμογή των οδηγιών βάσει του άρθρου 118A της συνθήκης, τα κράτη μέλη πρέπει να υποβάλλουν έκθεση στην Ευρωπαϊκή Επιτροπή σχετικά με την εφαρμογή των διατάξεων των οδηγιών, αναφέροντας τις απόψεις των κοινωνικών εταίρων.

- το δεύτερο μέρος αφορά ειδικότερα τις διαδικασίες που οδηγούν στην επεξεργασία της γνώμης της επιτροπής σχετικά με τις εκθέσεις της Ευρωπαϊκής Επιτροπής, καθώς και των συστάσεων σχετικά με τις γενικές γραμμές για το περιεχόμενο αυτών των εκθέσεων.

Η Επιτροπή ενέκρινε με πλειοψηφία αυτό το σχέδιο γνώμης στις 27 Οκτωβρίου 1999.

2.2.3. Γνώμη σχετικά με την «ανάπτυξη των συστημάτων διαχείρισης της προστασίας της υγείας και της ασφάλειας στην εργασία» (έγγραφο 510/1/99) και σχέδιο ευρωπαϊκών κατευθυντηρίων γραμμών για την οργάνωση της ασφάλειας και της προστασίας της υγείας στο χώρο εργασίας (έγγραφο 0135/2/99).

Η ομάδα εργασίας δημιουργήθηκε στις 29 Οκτωβρίου 1997 με σκοπό να καθορίσει, στο πλαίσιο της προοδευτικής παγκοσμιοποίησης των αγορών και βάσει του άρθρου 137 της συνθήκης ΕΚ, τις συστάσεις σχετικά με την επεξεργασία κατευθυντηρίων γραμμών για τη δημιουργία συστημάτων διαχείρισης της προστασίας της υγείας και της ασφάλειας.

Απαιτήθηκαν τέσσερις συνεδριάσεις για να επιτευχθεί ο στόχος που ορίζει η εντολή.

Έγγραφο 0510/1/99

Η Επιτροπή αναγνωρίζει ότι μια συστηματική προσέγγιση των συστημάτων διαχείρισης της προστασίας της υγείας και της ασφάλειας στην εργασία αποτελεί προϋπόθεση για την επίτευξη ενός υψηλού επιπέδου υγείας και ασφάλειας στην εργασία, όπως προβλέπει η οδηγία πλαίσιο. Η επιτροπή πιστεύει ότι δεν υπάρχει σύστημα διαχείρισης για την προστασία της εργασίας με καθολική εφαρμογή σε όλες τις οργανώσεις ανεξάρτητα από το μέγεθός τους, τον τομέα στον οποίο ανήκουν και τους ειδικούς κινδύνους που συνεπάγονται οι δραστηριότητές τους. Η επιτροπή εκτιμά ωστόσο ότι είναι δυνατό να προσδιοριστούν οι βασικοί όροι που μπορούν να προταθούν ως κατευθυντήριες γραμμές ώστε να προωθηθεί η κοινή προσέγγιση για τη δημιουργία ενός τέτοιου συστήματος.

Έγγραφο 0135/2/99, κατευθυντήριες γραμμές :

Το πρώτο μέρος αυτού του εγγράφου αιτιολογεί την επεξεργασία κατευθυντηρίων γραμμών στο πλαίσιο της επίτευξης υψηλού επιπέδου υγείας και ασφάλειας στην εργασία. Στο έγγραφο αυτό αναπτύσσονται κατόπιν οι κατευθυντήριες γραμμές που βασίζονται στα ακόλουθα στοιχεία και διαδικασίες :

- πολιτική και στρατηγική για την ασφάλεια και την υγεία.

- ευθύνες, καθήκοντα και εξουσίες.

- δομή του συστήματος διαχείρισης της ασφάλειας και της προστασίας της υγείας στην εργασία.

- εσωτερική και εξωτερική ροή πληροφοριών και συνεργασία.

- ενσωμάτωση της ασφάλειας και της προστασίας της υγείας των εργαζομένων στο χώρο εργασίας.

- τεκμηρίωση και διαχείριση των εγγράφων

- προσδιορισμός και διαχείριση των αποτελεσμάτων - βελτίωση του συστήματος διαχείρισης της ασφάλειας και της προστασίας της υγείας στην εργασία.

Η επιτροπή ενέκρινε με πλειοψηφία το σχέδιο γνώμης στις 27 Οκτωβρίου 1999.

2.2.4. Γνώμη σχετικά με τα σχέδια εντολών τυποποίησης προς τα ευρωπαϊκά όργανα τυποποίησης που περιέχονται στα έγγραφα 24/99, 37/99, 40/99, 41/99, 42/99, 43/99 και 44/99 (έγγραφο 0641/99).

Η Επιτροπή παρατηρεί ότι, παρόλο που η επιτροπή «τυποποίηση» έχει εξετάσει ήδη όλες τις εντολές, πρέπει να βοηθήσει την Ευρωπαϊκή Επιτροπή γνωμοδοτώντας σχετικά με τα αυτά τα σχέδια εντολών, πριν ανατεθούν αυτές επίσημα στους ευρωπαϊκούς οργανισμούς τυποποίησης, ώστε να είναι δυνατό να αξιολογηθούν επίσης τα θέματα που συνδέονται με την ασφάλεια, την υγιεινή και την προστασία της υγείας στο χώρο εργασίας.

- Έγγρ. 24/99 - Σχέδιο εντολής προς τις ΕΚN, ΕΚNELEC και NET στον τομέα της ηλεκτρομαγνητικής συμβατότητας

- Η επιτροπή εγκρίνει το έγγραφο χωρίς τροποποιήσεις.

- Εγγρ. 37/99 - Σχέδιο εντολής προς τη ΕΚN για τον καθορισμό των τυποποιημένων μεθόδων μέτρησης των σωματιδίων PM 2,5 στον αέρα του περιβάλλοντος

- Η Συμβουλευτική Επιτροπή προτείνει στην Ευρωπαϊκή Επιτροπή να μελετήσει, εάν χρειάζεται η ανάπτυξη ιδιαίτερων μεθόδων μέτρησης ανάλογα με τη θέση εργασίας ή εάν η τρέχουσα διατύπωση της εντολής πρέπει να περιλαμβάνει όλες τις περιπτώσεις περιβάλλοντος.

- Εγγρ. 40/99 - Εντολή προς τη ΕΚN μέσα στο πλαίσιο της οδηγίας 89/686/ΕΟΚ σχετικά με τα μέσα ατομικής προστασίας, με βάση το πρότυπο EN 1384 σχετικά με τα προστατευτικά κράνη ιππασίας.

- Η επιτροπή προτείνει στην Ευρωπαϊκή Επιτροπή να συμπεριλάβει στην εντολή τις επαγγελματικές άλλα και τις άλλες ψυχαγωγικές δραστηριότητες που συνδέονται με την ιππασία.

- Εγγρ. 41/99 - Σχέδιο εντολής προς τη ΕΚN-ΕΚNELEC-NETI σχετικά με ένα πρότυπο εξασφάλισης της ποιότητας

- Η επιτροπή αποδέχεται την εντολή χωρίς σχόλια.

- Εγγρ. 42/99 - Σχέδιο εντολής προς τη ΕΚN-ΕΚNELEC-NETI στον τομέα της τεχνολογίας των πληροφοριών και των τηλεπικοινωνιών

- Η επιτροπή αποδέχεται την εντολή χωρίς σχόλια.

- Εγγρ. 43/99 - Σχέδιο εντολής προς τους ευρωπαϊκούς οργανισμούς τυποποίησης σχετικά με την ασφάλεια των παιδιών και των καταναλωτών

- Η επιτροπή προτείνει στην Ευρωπαϊκή Επιτροπή να σταματήσει τη διαδικασία ανάθεσης της εντολής αυτής ώστε να υπάρξει χρόνος για εμπεριστατωμένη μελέτη των επιδιωκόμενων στόχων και του περιεχομένου που θα πρέπει να έχει το πρότυπο. Στο προτεινόμενο κείμενο διαπιστώνεται ότι υπάρχουν κενά και αντιφάσεις που θα πρέπει οπωσδήποτε να εξαλειφθούν. Εξάλλου, θα πρέπει να δοθούν λογικές εξηγήσεις σχετικά με τον τρόπο με τον οποίο πρόκειται να αποκλειστούν οι σκάλες, αντικείμενο της εντολής, από κάθε είδους επαγγελματική δραστηριότητα. Η Συμβουλευτική Επιτροπή είναι διατεθειμένη να βοηθήσει την Ευρωπαϊκή Επιτροπή στην επανεξέταση του σχεδίου εντολής, εάν η αναθεώρηση αυτή ζητηθεί.

Η επιτροπή ενέκρινε ομόφωνα το σχέδιο γνώμης στις 27 Οκτωβρίου 1999.

2.2.5. Γνώμη σχετικά με τη μελέτη της CEN, που εκπονήθηκε ύστερα από εντολή της Ευρωπαϊκής Επιτροπής, σχετικά με την εφικτότητα ενός οδηγού για την επιλογή ατομικών εξοπλισμών προστασίας. (Έγγραφο 6224/1/98).

Η επιτροπή αμφισβητεί τη χρησιμότητα επιπλέον γενικών προσανατολισμών, ιδιαίτερα για τις ΜΜΕ, αλλά παραδέχεται ότι έπρεπε αυτές να είναι ευπρόσιτες και ευνόητες.

Η επεξεργασία κατευθύνσεως για διάφορους επαγγελματικούς κλάδους ή τύπους δραστηριότητας μπορεί να πραγματοποιηθεί δοκιμαστικά για δύο ή τρεις επαγγελματικούς κλάδους, επιλεγμένους βάσει συγκεκριμένων προβλημάτων επιλογής του εξοπλισμού ατομικής προστασίας (EΑΠ).

Η επιτροπή υποστηρίζει απόλυτα τη σύσταση που έκανε η ομάδα εργασίας, ότι με την ευκαιρία μελλοντικής αναθεώρησης θα μελετηθεί διεξοδικά ο αριθμός των απαιτούμενων κατηγοριών προστασίας, ανάλογα με τα διάφορα επίπεδα πιθανών κινδύνων, υπό προβλέψιμες συνθήκες χρήσης των ΕΑΠ.

Η επιτροπή ενέκρινε το σχέδιο γνώμης στις 6 Μαΐου 1999.

2.2.6. Γνώμη σχετικά με πρώτο κατάλογο των οριακών τιμών επαγγελματικής έκθεσης (Έγγραφο 6037/1/98)

Το σχέδιο γνώμης αφορά την κατάρτιση ενδεικτικού καταλόγου οριακών τιμών επαγγελματικής έκθεσης για 63 χημικές ουσίες.

Η επιτροπή ενέκρινε το σχέδιο γνώμης στις 6 Μαΐου 1999.

2.2.7. Γνώμη σχετικά με την προστασία της υγείας και της ασφάλειας των αυτοαπασχολουμένων. (Έγγραφο 6227/2/9).

Αιτιολογία της γνώμης ήταν η διαπίστωση της αύξησης της αυτοαπασχόλησης σε πολλές ευρωπαϊκές χώρες στο πλαίσιο ευρύτερης εξέλιξης της δομής της απασχόλησης, λόγω της μείωση του μεγέθους των επιχειρήσεων που αναθέτουν με υπεργολαβία την εκτέλεση πολλών καθηκόντων σε πολύ μικρές επιχειρήσεις και σε αυτοαπασχολούμενους, πράγμα που προκάλεσε νέα προβλήματα όσον αφορά την ασφάλεια. Επιπλέον, παρόλο που αυτοί οι εργαζόμενοι δεν υπάγονταν στην ισχύουσα νομοθεσία σχετικά με την υγεία και την ασφάλεια, αντιμετωπίζουν τους ίδιους κινδύνους με τους μισθωτούς που εκτελούν την ίδια εργασία. Η Συμβουλευτική Επιτροπή εκτιμά συνεπώς ότι απαιτείται κοινοτική πρωτοβουλία σχετικά με την προστασία της υγείας και της ασφάλειας των αυτοαπασχολουμένων.

Η συμβουλευτική επιτροπή ενέκρινε το σχέδιο γνώμης στις 6 Μαΐου 1999.

2.2.8. Γνώμη της επιτροπής για το σχέδιο προγράμματος εργασιών του Οργανισμού του Μπιλμπάο για το έτος 2000 :

Όπως προβλέπεται στον κανονισμό για την ίδρυση του Οργανισμού του Μπιλμπάο, η επιτροπή εξέτασε, πριν από την υποβολή του στο διοικητικό συμβούλιο του Οργανισμού, το σχέδιο του προγράμματος του Οργανισμού για το 2000, το οποίο είχε καταρτίσει ο διευθυντής του Οργανισμού. Οι θέσεις που εκφράστηκαν από τις ομάδες συμφερόντων, παρουσία του διευθυντή του Οργανισμού, μπορούν να συνοψισθούν ως εξής:

Κατά την ανάγνωση του προγράμματος για το 2000, οι ομάδες των εργαζομένων και των εργοδοτών διαπιστώνουν, για άλλη μια χρονιά, παρά τη φανερή βελτίωση, το φιλόδοξο χαρακτήρα του προγράμματος που υποβλήθηκε, ενώ ο στόχος που ορίστηκε και εγκρίθηκε υποτίθεται ότι ήταν να περιοριστούν τα νέα σχέδια και να ολοκληρωθούν τα τρέχοντα.

Αυτές οι δύο ομάδες γνωστοποιούν την αντίθεσή τους σε οποιαδήποτε απονομή βραβείων από τον Οργανισμό, ιδιαίτερα με την ευκαιρία της οργάνωσης της Ευρωπαϊκής Εβδομάδας. Συμφωνούν επίσης ότι το σχέδιο «εθελοντικές συμφωνίες» είναι ανακριβές και ασαφές και εκφράζουν την επιθυμία να ακούγονται περισσότερο οι επιθυμίες και οι παρατηρήσεις τους στο πλαίσιο του διοικητικού συμβουλίου. Η λειτουργία του Οργανισμού πρέπει να βασίζεται περισσότερο στην καλή συνεργασία μεταξύ των κοινωνικών εταίρων.

Φαίνεται εξάλλου ότι δεν υπάρχει σύνδεση μεταξύ του Οργανισμού και της συμβουλευτικής επιτροπής και θεωρείται χρήσιμη η καλύτερη επικοινωνία μεταξύ τους.

Η ομάδα των εργοδοτών εξέφρασαν με έμφαση την επιθυμία της να επεκτείνει ο Οργανισμός το δίκτυό του και τη συλλογή των δεδομένων στις υποψήφιες χώρες.

Τέλος, η αντιπροσωπεία των κυβερνήσεων εκφράζει την ανησυχία της για τη μεταβίβαση καθηκόντων από την Ευρωπαϊκή Επιτροπή στον Οργανισμό και από τον Οργανισμό στις διοικητικές αρχές των κρατών μελών. Οι αρχές αυτές έχουν λάβει υπερβολικά μεγάλο αριθμό αιτήσεων από τον Οργανισμό και η αντιπροσωπεία των κυβερνήσεων επιθυμεί μείωση και μεγαλύτερη διαφάνεια σε αυτές τις μεταβιβάσεις.

3. ΔΡΑΣΤΗΡΙΟΤΗΤΕΣ ΤΩΝ ΟΜΑΔΩΝ / ΔΟΜΗ ΣΤΑ ΤΕΛΗ ΤΟΥ ΕΤΟΥΣ

3.1. Ομάδες εργασίας που λειτουργούσαν το 1999 και συνεχίζουν τις εργασίες τους το 2000

3.1.1. Προγραμματισμός

Η ομάδα προγραμματισμού πραγματοποίησε 4 συνεδριάσεις το 1999 για την προετοιμασία των νέων εντολών και την οργάνωση και την παρακολούθηση των εργασιών των ομάδων.

3.1.2. Τυποποίηση

Οι εργασίες της ομάδας αυτής έχουν διαρκή χαρακτήρα. Η επιτροπή αναθέτει σε αυτήν να μελετά τις εντολές τυποποίησης που υποβάλλει η Ευρωπαϊκή Επιτροπή στους οργανισμούς τυποποίησης. Η ομάδα ασχολείται επίσης με προβλήματα γενικής φύσης σχετικά με την υγεία και την ασφάλεια στην εργασία στο πλαίσιο της τυποποίησης.

Το 1999 η ομάδα συνεδρίασε τρεις φορές και συζήτησε 9 σχέδια εντολών. Η ομάδα «τυποποίηση» επιθυμεί να καταβάλλει προσπάθειες η Επιτροπή στο μέλλον ώστε να ζητεί τη γνώμη της έγκαιρα και, εν πάση περιπτώσει, πριν ανατεθούν οι εντολές στους οργανισμούς τυποποίησης.

3.1.3. Καθιέρωση των επιπέδων επαγγελματικής έκθεσης

Η ομάδα συνεδρίασε τρεις φορές το 1999 και εκπόνησε σχέδιο γνώμης σχετικά με σχέδιο πρότασης οδηγίας της Ευρωπαϊκής Επιτροπής για την κατάρτιση ενός πρώτου καταλόγου ενδεικτικών οριακών τιμών επαγγελματικής έκθεσης κατ' εφαρμογή της οδηγίας 98/24 του Συμβουλίου για την προστασία της υγείας και την ασφάλεια των εργαζομένων που εκτίθενται σε χημικούς παράγοντες στο χώρο εργασίας. Το παράρτημα αυτής της πρότασης περιλαμβάνει ειδικότερα τον κατάλογο των χημικών ουσιών της οδηγίας της Ευρωπαϊκής Επιτροπής 96/94/ΕΚ καθώς και ορισμένες ουσίες για τις οποίες η επιστημονική επιτροπή (SCOL) συνέστησε ενδεικτική οριακή τιμή επαγγελματικής έκθεσης.

Το σχέδιο γνώμης υποβλήθηκε στη συμβουλευτική επιτροπή, η οποία το ενέκρινε στις 6 Μαΐου 1999. Η οδηγία προβλέπεται ότι θα εκδοθεί κατά τη διάρκεια του 2000.

Η ομάδα άρχισε επίσης την επεξεργασία δεύτερου καταλόγου ενδεικτικών οριακών τιμών.

Οι εργασίες της ομάδας θα συνεχιστούν το 2000.

3.1.4. Πολυεπιστημονικές υπηρεσίες προστασίας και πρόληψης / Ιατρική επίβλεψη των εργαζομένων

Η εντολή της ομάδας αυτής επικυρώθηκε το Νοέμβριο του 1996 κατόπιν συγχώνευσης των δύο ομάδων που υπήρχαν παλαιότερα :

Σκοπός αυτής της ομάδας είναι να εξετάσει τα προβλήματα που διαπιστώθηκαν και τα πορίσματα που συγκεντρώθηκαν από τη λειτουργία των πολυπιστημονικών υπηρεσιών προστασίας και πρόληψης για τους μισθωτούς όλων των τομέων, όλων των κλάδων και όλων των επιχειρήσεων, δημόσιων ή ιδιωτικών.

Σκοπός αυτής της ομάδας είναι επίσης να αναλύσει τον τρόπο παρακολούθησης της υγείας των εργαζομένων στα διάφορα κράτη μέλη.

Η ομάδα συνεδρίασε για πρώτη φορά το 1999. Οι εργασίες βρίσκονται σε προχωρημένο στάδιο και προβλέπεται να ολοκληρωθούν το 2000.

3.1.5. Πρόληψη της βίας στο χώρο εργασίας

Αυτή η ομάδα, που δημιουργήθηκε στις 29/10/97, συνεδρίασε μία φορά το 1999. Το καθήκον της είναι να προετοιμάζει γνώμη της επιτροπής σχετικά με τις προτάσεις συστάσεων που υποβάλλει η Επιτροπή καθώς και με όλες τις ενέργειες που μπορεί να αποδειχθούν αναγκαίες σε ευρωπαϊκό επίπεδο. Φαίνεται ότι η βία αποτελεί ένα αυξανόμενο πρόβλημα το οποίο όμως αποκρύπτεται και υποτιμάται και υπάρχει έλλειψη αξιόπιστων στατιστικών σχετικά με αυτό. Για τη σύνταξη του σχεδίου γνώμης, τα μέλη της ομάδας συγκεντρώνουν τις μελέτες και τις ορθές πρακτικές που αφορούν αυτό το θέμα.

3.1.6. Αναδιάρθρωση των επιτροπών (ομάδα «Προγραμματισμός»)

Αυτή η ομάδα δεν πραγματοποίησε καμία συνεδρίαση σχετικά με το θέμα αυτό το 1999.

3.1.7. Έκθεση σχετικά με τη λειτουργία του Οργανισμού του Μπιλμπάο.

Αυτή η ομάδα δεν συνεδρίασε κατά το 1999.

3.1.8. Μυοσκελετικές διαταραχές

Αυτή η ομάδα συνεδρίασε μία φορά το 1999. Είναι επιφορτισμένη με την προετοιμασία γνώμης σχετικά με τις πιθανές κοινοτικές ενέργειες για την πρόληψη των μυοσκελετικών διαταραχών κατά την εργασία. αυτές οι διαταραχές, των οποίων η συχνότητα αυξάνεται συνεχώς, έχουν ως αποτέλεσμα πολυάριθμες ανικανότητες για εργασία και σοβαρές οικονομικές επιπτώσεις.

3.2. Δημιουργία ομάδων εργασίας το 1999

Η επιτροπή δημιούργησε 5 ομάδες εργασίας και ενέκρινε την εντολή τους.

Ομάδες που δημιουργήθηκαν στις 6 Μαΐου του 1999 :

- Αμίαντος (έγγραφο 0306/1/99)

- Εντολή αυτής της ομάδας είναι να προετοιμάσει γνώμη της συμβουλευτικής επιτροπής σχετικά με πρόταση οδηγίας του Συμβουλίου που τροποποιεί για δεύτερη φορά την οδηγία 83/477/ΕΟΚ με σκοπό να επικεντρωθούν τα μέτρα προστασίας στους εργαζομένους που εκτίθενται περισσότερο στον αμίαντο, να εξασφαλιστεί κατάλληλη αξιολόγηση του κινδύνου, να προληφθεί και να μειωθεί η έκθεση στον αμίαντο, καθώς και να αναθεωρήσει τα όρια έκθεσης.

- Εφαρμογή των οδηγιών (έγγραφο 0136/1/99)

- Εντολή αυτής της ομάδας είναι να προετοιμάσει μεθοδολογία που θα επιτρέπει στην επιτροπή να διατυπώνει τις γνώμες που ζητεί από αυτήν η Ευρωπαϊκή Επιτροπή στο πλαίσιο της υποχρέωσής της να υποβάλλει εκθέσεις στο Κοινοβούλιο, στο Συμβούλιο και στην Οικονομική και Κοινωνική Επιτροπή.

- Οδηγός για την οδηγία «χημικοί παράγοντες» (έγγραφο 0307/2/99)

- Εντολή αυτής της ομάδας είναι να συντάξει σχέδιο γνώμης σχετικά με έγγραφο προσανατολισμού για τα θέματα που αναφέρονται στα άρθρα 3,4,5 και 6, καθώς και στο παράρτημα II τμήμα 1 της οδηγίας 98/24/ΕΚ του Συμβουλίου.

- Μυοσκελετικές διαταρραχές (έγγραφο 0303/99)

- Εντολή αυτής της ομάδας είναι να προετοιμάσει γνώμη της επιτροπής σχετικά με τις πιθανές κοινοτικές ενέργειες για την πρόληψη των μυοσκελετικών διαταραχών κατά την εργασία.

- Έκθεση σχετικά με τη λειτουργία του Οργανισμού (έγγραφο 0305/99).

- Εντολή αυτής της ομάδας είναι να προετοιμάσει γνώμη της επιτροπής σχετικά με την έκθεση που πρέπει να συντάξει η Ευρωπαϊκή Επιτροπή. αυτή η γνώμη πρέπει να συνοδεύεται από πρόταση για την αναθεώρηση του κανονισμού σχετικά με τη δημιουργία του ευρωπαϊκού οργανισμού για την ασφάλεια και την υγεία στην εργασία.

3.3. Διάλυση ομάδων εργασίας

Η επιτροπή αποφάσισε τη διάλυση τριών ομάδων που ολοκλήρωσαν τις εργασίες τους.

3.3.1. Εφαρμογή των οδηγιών

Αυτή η ομάδα, που δημιουργήθηκε στις 6 Μαΐου, συνεδρίασε μία φορά το 1999 (βλ. ανωτέρω, σημείο 3.2).

Στις 27/10/99 εγκρίθηκε το σχέδιο γνώμης και διαλύθηκε η ομάδα.

3.3.2. Αυτοαπασχολούμενοι

Κατά την 57η συνεδρίαση της επιτροπής (5/11/98) αποφασίστηκε η επαναλειτουργία αυτής της ομάδας με εντολή να μελετήσει το σχέδιο «πρότασης σύστασης του Συμβουλίου σχετικά με την εφαρμογή της νομοθεσίας για την υγεία και την ασφάλεια στο χώρο εργασίας στους αυτοαπασχολούμενους» (έγγραφο 0522/96).

Στις 6/5/99 εγκρίθηκε το σχέδιο γνώμης και διαλύθηκε η ομάδα.

3.3.3. Μηχανές

Καθήκον αυτής της ομάδας, που δημιουργήθηκε στις 29/10/97, ήταν να προετοιμάσει γνώμη της συμβουλευτικής επιτροπής για το σχέδιο οδηγίας σχετικά με την προσέγγιση των νομοθεσιών των κρατών μελών για τις μηχανές. Προκειμένου να διευκολυνθεί η προετοιμασία αυτής της γνώμης, οι κοινωνικοί εταίροι έλαβαν μέρος, μέσω ενός εκπροσώπου ανά ομάδα, στις εργασίες που ξεκίνησε η ΓΔ III. Η ομάδα συνεδρίασε τρεις φορές το 1999.

Κατά τη συνεδρίαση της 27ης Οκτωβρίου 1999 εγκρίθηκε το σχέδιο γνώμης και η ομάδα διαλύθηκε.

4. ΣΥΝΕΡΓΑΣΙΑ ΜΕ ΑΛΛΟΥΣ ΟΡΓΑΝΙΣΜΟΥΣ

4.1. Μόνιμο Όργανο

Το Μόνιμο Όργανο για την Ασφάλεια και την Υγιεινή στα Ανθρακωρυχεία και στις άλλες Εξορυκτικές Βιομηχανίες έχει ως κύρια αποστολή να παρακολουθεί την εξέλιξη της ασφάλειας και της υγιεινής στις εξορυκτικές βιομηχανίες, να υποβάλλει στις κυβερνήσεις των κρατών μελών πρακτικές προτάσεις βελτίωσης στο χώρο εργασίας και να προωθεί την ανταλλαγή χρήσιμων πληροφοριών.

Από το 1994 εκπρόσωποι του Μόνιμου Οργάνου συμμετέχουν στις συνεδριάσεις της επιτροπής ως παρατηρητές. Ομοίως, εκπρόσωποι της επιτροπής προσκαλούνται στις συνεδριάσεις ολομέλειας του Μόνιμου Οργάνου (δύο παρατηρητές ανά ομάδα συμφερόντων). Η διαδικασία αυτή εγγυάται καλύτερη ροή των πληροφοριών ανάμεσα στα δύο όργανα. Η εμπειρία που έχει αποκτηθεί μέχρι σήμερα αποκαλύπτει κοινά σημεία, αλλά ενισχύεται η εντύπωση ότι έχουν διαφορετικές αντιλήψεις. Το Μόνιμο Όργανο είναι ουσιαστικά ένα τεχνικό όργανο το οποίο ασχολείται με προβλήματα ασφάλειας που αντιμετωπίζουν ειδικά οι εξορυκτικές βιομηχανίες. Οι συγκεκριμένες τεχνικές πλευρές έχουν πρωτεύουσα θέση στις εργασίες του οργάνου αυτού ενώ η συμβουλευτική επιτροπή είναι επίσης αρμόδια να συζητά τα θεμελιώδη θέματα ασφάλειας και προστασίας της υγείας στο χώρο εργασίας.

4.2. Επιτροπή ανώτερων επιθεωρητών εργασίας

Η επιτροπή ανώτερων επιθεωρητών εργασίας, που ιδρύθηκε από την Ευρωπαϊκή Επιτροπή με την απόφαση 95/319/ΕΚ της 12ης Ιουλίου 1995, αποτελείται από δύο μέλη-εκπροσώπους των υπηρεσιών επιθεώρησης εργασίας από κάθε κράτος μέλος με πρόεδρο εκπρόσωπο της Ευρωπαϊκής Επιτροπής.

Η επιτροπή αυτή υποβάλλει ετήσια έκθεση στην Ευρωπαϊκή Επιτροπή σχετικά με τις δραστηριότητές της και κυρίως σχετικά με κάθε πρόβλημα που συνδέεται με την εφαρμογή ή τον έλεγχο της εκτέλεσης του παράγωγου κοινοτικού δικαίου για την υγεία και την ασφάλεια στο χώρο εργασίας. Η Ευρωπαϊκή Επιτροπή διαβιβάζει την έκθεση αυτή στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας.

4.3. Επιστημονική επιτροπή για τα όρια επαγγελματικής έκθεσης σε χημικούς παράγοντες

Αυτή η επιστημονική επιτροπή, η οποία ιδρύθηκε ύστερα από αίτημα του Συμβουλίου με την απόφαση 95/320/ΕΚ της Ευρωπαϊκής Επιτροπής της 12ης Ιουλίου 1995, είναι επιφορτισμένη να μελετά τις επιδράσεις των χημικών παραγόντων στην υγεία των εργαζομένων κατά την εργασία. Οι εργασίες της παρακολουθούνται από τη συμβουλευτική επιτροπή και συγκεκριμένα από την ομάδα εργασίας «Καθιέρωση επιπέδων έκθεσης» στο πλαίσιο της προετοιμασίας των γνωμών της επί των σχεδίων προτάσεων οδηγιών της Ευρωπαϊκής Επιτροπής για την έκδοση οριακών τιμών επαγγελματικής έκθεσης στο πλαίσιο της οδηγίας του Συμβουλίου 98/24/ΕΚ.

4.4. Κοινωνικοί εταίροι

Ένας εκπρόσωπος της Ευρωπαϊκής Συνομοσπονδίας Συνδικαλιστικών Οργανώσεων (CES) και ένα μέλος της Ένωσης Συνομοσπονδιών Βιομηχανίας και Εργοδοτών της Ευρώπης (UNIΕΚ) καλούνται να παρευρίσκονται στις συνεδριάσεις της επιτροπής.

4.5. Τεχνικό συνδικαλιστικό γραφείο

To ευρωπαϊκό τεχνικό συνδικαλιστικό γραφείο για την υγεία και την ασφάλεια (BTS) δημιουργήθηκε το 1989 από την CES, για να μπορεί να παρακολουθεί στενά την εξέλιξη των τεχνικών εργασιών των οργανισμών τυποποίησης. Το BTS, που δημιουργήθηκε με την υποστήριξη του Ευρωπαϊκού Κοινοβουλίου το οποίο ενέγραψε κονδύλιο στον προϋπολογισμό του 1989, υπέγραψε το ίδιο έτος πολυετή σύμβαση με την Ευρωπαϊκή Επιτροπή. Το BTS εκπονεί μελέτες και παρέχει πληροφορίες σε άμεση σχέση με τις εργασίες εναρμόνισης και ευρωπαϊκής τυποποίησης στον τομέα της ασφάλειας και της υγείας στο χώρο εργασίας και με την ομάδα εργασίας «Τυποποίηση» της επιτροπής. Εκπρόσωπος του BTS καλείται να παρευρίσκεται στις συνεδριάσεις της επιτροπής.

4.6. Διεθνές Γραφείο Εργασίας

Εκπρόσωπος του ΔΓΕ καλείται να παρευρίσκεται στις συνεδριάσεις της επιτροπής.

4.7. Ευρωπαϊκό Ίδρυμα

Ένας εκπρόσωπος του Ευρωπαϊκού Ιδρύματος για τη Βελτίωση των Συνθηκών Διαβίωσης προσκαλείται στις συνεδριάσεις της επιτροπής όπου παρουσιάζει, μεταξύ άλλων, το πρόγραμμα εργασίας του Ιδρύματος.

4.8. Ευρωπαϊκός Οργανισμός του Μπιλμπάο

Ο Οργανισμός αυτός, σύμφωνα με την απόφαση για την ίδρυσή του, υποβάλλει στην επιτροπή το ετήσιο πρόγραμμα εργασίας του και την ετήσια έκθεσή του.

ΠΑΡΑΡΤΗΜΑ A

ΑΠΟΦΑΣΗ ΤΟΥ ΣΥΜΒΟΥΛΙΟΥ

ΝΟΜΙΚΗ ΒΑΣΗ

(Απόσπασμα)

Aπόφαση του Συμβουλίου της 27ης Ιουνίου 1974 περί συστάσεως συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας (αποσπάσματα)

«Το Συμβούλιο των Ευρωπαϊκών Κοινοτήτων (...), εκτιμώντας ότι πρέπει να προβλεφθεί ένας μόνιμος οργανισμός επιφορτισμένος να επικουρεί την Επιτροπή στην προετοιμασία και στην πραγματοποίηση των δραστηριοτήτων στους τομείς της ασφάλειας, της υγιεινής και της προστασίας της υγείας στον τόπο της εργασίας και να διευκολύνει τη συνεργασία μεταξύ των εθνικών διοικήσεων και των συνδικαλιστικών οργανώσεων εργαζομένων και εργοδοτών...

ΑΠΟΦΑΣΙΖΕΙ:

Άρθρο 1 :

Συνιστάται Συμβουλευτική Επιτροπή για την Ασφάλεια, την Υγιεινή και την Προστασία της Υγείας στον Τόπο Εργασίας, η οποία καλείται στο εξής «επιτροπή».

Άρθρο 2:

Η επιτροπή είναι επιφορτισμένη να επικουρεί την Επιτροπή στην προετοιμασία και την πραγματοποίηση των δραστηριοτήτων στους τομείς της ασφάλειας, της υγιεινής και της προστασίας της υγείας στον τόπο της εργασίας.

Άρθρο 3:

(1) Η επιτροπή συντάσσει κάθε χρόνο έκθεση δραστηριοτήτων.

(2) Η Επιτροπή διαβιβάζει την έκθεση αυτή στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος.

Άρθρο 4:

(1) Η επιτροπή αποτελείται από (.) τακτικά μέλη, ήτοι για κάθε κράτος μέλος από δύο εκπροσώπους της Κυβερνήσεως, δύο εκπροσώπους των συνδικαλιστικών οργανώσεων των εργαζομένων και δύο εκπροσώπους των συνδικαλιστικών οργανώσεων των εργοδοτών.

(2) Για κάθε ένα από τα τακτικά μέλη διορίζεται ένα αναπληρωματικό μέλος. (....)

(3) Τα τακτικά και τα αναπληρωματικά μέλη της επιτροπής διορίζονται από το Συμβούλιο που καταβάλλει προσπάθεια, όσον αφορά τους εκπροσώπους των συνδικαλιστικών οργανώσεων εργαζομένων και εργοδοτών, να επιτύχει στη σύνθεση της επιτροπής δίκαιη εκπροσώπηση των διαφόρων ενδιαφερομένων τομέων της οικονομίας.

(4) Ο κατάλογος των τακτικών και των αναπληρωματικών μελών δημοσιεύεται από το Συμβούλιο στην Επίσημη Εφημερίδα των Ευρωπαϊκών Κοινοτήτων για ενημέρωση.

Άρθρο 5:

Η διάρκεια της θητείας των τακτικών και των αναπληρωματικών μελών είναι τρία έτη και είναι ανανεώσιμη.

Άρθρο 6:

(1) Η προεδρία της επιτροπής ασκείται από μέλος της Επιτροπής ή, σε περίπτωση κωλύματος και εκτάκτως, από υπάλληλο της Επιτροπής διοριζόμενο από αυτήν. Ο πρόεδρος δεν μετέχει στην ψηφοφορία.

(2) Η επιτροπή συνέρχεται κατόπιν συγκλήσεως του προέδρου της, είτε κατόπιν πρωτοβουλίας του ιδίου είτε κατόπιν αιτήσεως του ενός τρίτου τουλάχιστον των μελών.

(3) Η επιτροπή δύναται να συνιστά ομάδες εργασίας που προεδρεύονται από μέλος της επιτροπής. Οι ομάδες αυτές υποβάλλουν τα αποτελέσματα των εργασιών τους υπό μορφή εκθέσεων κατά τη διάρκεια συνεδριάσεως της επιτροπής.

(4) Οι εκπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής και των ομάδων εργασίας. Οι υπηρεσίες της Επιτροπής καλύπτουν τις ανάγκες της γραμματείας της επιτροπής και των ομάδων εργασίας.

Άρθρο 7:

Η επιτροπή αποφαίνεται έγκυρα, όταν είναι παρόντα τα δύο τρίτα των μελών της.

Άρθρο 8:

Η επιτροπή καταρτίζει τον εσωτερικό κανονισμό της, ο οποίος αρχίζει να ισχύει κατόπιν εγκρίσεως από το Συμβούλιο με γνώμη της Επιτροπής.

ΠΑΡΑΡΤΗΜΑ B

B2 - ΣΥΝΘΕΣΗ ΤΗΣ ΕΠΙΤΡΟΠΗΣ ΤΟ 1999

I. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

II. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

III. ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΟΔΟΤΩΝ

α) Τακτικά μέλη

>ΘΕΣΗ ΠIΝΑΚΑ>

β) Αναπληρωματικά μέλη

>ΘΕΣΗ ΠIΝΑΚΑ>

ΠΑΡΑΡΤΗΜΑ Γ

ΟΜΑΔΑ ΕΡΓΑΣΙΑΣ 1999

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : E. ROTHER - τηλ. 32268 E.DELAVAL τηλ.: 32781

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : E. ROTHER - τηλ. 32268 - A. LOMMEL - Τηλ. 33871

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : A. Fuente - τηλ. 32739

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : A. Angelidis - τηλ. 33747

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : Dr ALVAREZ τηλ. : 3 4547.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδια υπάλληλος : κα T. MOITINHO - τηλ. 34831 - κ. R. JUNGHANNS - τηλ. 32967

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : κ. A. ANGELIDIS- τηλ. 33747

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : A. LOMMEL - τηλ. 33871

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος :Dr. ALVAREZ - τηλ. 34547 - Dr ARESINI - ΤΗΛ. 32260

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : Hilde Van Loon - τηλ. 32034 , E.ROTHER- τηλ: 32278

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : Dr ARESINI - τηλ. 32260

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Αρμόδιος υπάλληλος : κ. E. ROTHER - τηλ. 32268

ΠΑΡΑΡΤΗΜΑ Δ

ΧΡΟΝΟΔΙΑΓΡΑΜΜΑ 1999

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(*παρατηρητές του Μόνιμου Οργάνου, του Δ.Γ.Ε., του Οργανισμού του Μπιλμπάο και του Ιδρύματος του Δουβλίνου προσκαλούνται στις συνεδριάσεις ολομέλειας.)